As u 'n nuwe bestuurslid wil nomineer, laai dan ook die nominasievorm af en vul dit baie volledig in voordat u dit by die kanoor inhandig.
Is jy 'n trofeejagter? Is jy 'n kenner van die verskillende diersoorte en trofees? As jy is, en jy wil graag as 'n trofeemeter (S.A. Rekordboek) kwalifiseer, kan jy met die Hoof van Opleiding van die Uitvoerende Bestuur (Tinus Erasmus 082 739 0414 skakel om te hoor wanneer hulle weer so 'n kursus aanbied. Hierdie kursusse word nie gereeld aangebied nie, aangesien BJV net 'n beperkte aantal trofeemeters verkies, om kontiniuteit en konsekwentheid te verseker. Die kursus behels 'n teoretiese gedeelte en 'n praktiese gedeelte, en 'n ho� slaagpunt verseker goeie gehalte meters. Nadat die teoretiese en praktiese eksamens geslaag is, moet die aspirantmeter ook op die volgende twee jaarlikse Trofeemetingskompetisies onder toesig van 'n gekwalifiseerde meter meet, voordat hy of sy kan kwalifiseer as 'n S.A. Rekordboekmeter.
Daar word van tyd tot tyd Spoorsnykursusse aangebied. Hierdie kursusse word slegs gehou wanneer daar 'n behoefte bestaan by lede vir so 'n kursus, en nie op gereelde grondslag nie. Skakel die Hoof Opleidingsbeampte van Uitvoerend, (Tinus Erasmus 082 739 0414) indien jy belangstel.
CHASA het 'n nuwe skiettabel saamgestel wat geskiet sal word op intervereniging skietdae. Daar is ook 'n nuwe klassifikasiesisteem in plek gebring waar lede in sekere kategorieë sal meeding volgens elke lid se eie skietvermoë. Laai asseblief die onderstaande twee pdf leêrs af en druk dit uit.
Aan die einde van Oktober elke jaar, is dit tyd om te kom spog met al die groot trofees wat jy deur die jaar ingepalm het. Die Uitvoerende Trofeemetingskompetisie is 'n geleentheid wat reeds sedert die ontstaan van BJV in 1969 elke jaar plaasvind en het reeds 'n tradisie geword wat min trofeejagters misloop. Daar is, benewens die eerste plekke wat vir elke spesie behaal word, ook 'n Grootkampioen en Binnelandse Kampioen wat jaarliks gekies word. Ook 'n Junior Jagter van die Jaar en daar word ook gekyk watter trofee die eerste plek behaal as "Naaste aan die wêreldrekord". Daar word ook jaarliks meegeding om die trofee vir die tak wat die beste in die kompetisie gevaar het. Onthou net dat, indien jy aan hierdie kompetisie wil deelneem, daar 'n stel reëls is wat noukeurig nagekom moet word. So moet jou papierwerk reg wees, dit wil sê permitte, toestemmings ens., en daar is ook 'n vereiste dat jou trofeë skoon en reukvry moet wees en nie gemonteer mag wees nie. Laai gerus die PDF leêr "Trofeemetingsreëls" af wat op hierdie webwerf aangegee word, en sorg dat jy al hierdie reëls bestudeer voordat jy inskryf. Wanneer enige van jou trofeë groter meet as die vereiste minimum vir die SA Rekordboek, kan jy aansoek doen dat jou trofee in die rekordboek opgeneem word - laai die PDF vorm onder aan hierdie bladsy af en druk dit uit sodat jy die vorm kan voltooi en inhandig. Jy kan ook onder Skakels / Links elders op hierdie webwerf op die SA Rekordboek se webbladsy ingaan om die rekordtrofees te besigtig. Enige navrae kan gerig word aan die Hoof Trofeemetingsbeampte, NW Ligthelm 083 233 7505
Die spoggeleentheid van BJV, waar jy vir Mammie kan trakteer en sy haarself 'n slag kan bederf met 'n nuwe uitrusting en weer 'n slag "gr�nd" kan aantrek! Dit is die afsluitingsfunksie van BJV en hier word ook verskeie bekers uitgedeel wat op die Trofeekompetisie gewen is. Daar word ook gereeld 'n gasspreker genooi en eregaste sluit in vorige wenners van die Musgrave trofee, die CHASA voorsitter en ander BBP's. Hierdie funksie vind gewoonlik die dag na die trofeemetingskompetisie plaas.
Jy het nou die kans om jou CHASA bekwaamheid uit te brei. Jy kan met die volgende dissiplines ook addisnionele erkenning kry wat jy met n plakker op jou Chasa Bekwaamheidsertifikaat kan byvoeg: Handwapen Haelgeweer Boog Swartkruit Sien die meegaande dokument vir meer. NB: Plakkers kan deur die tak by CHASA bestel word vir die suksesvolle kandidate. Daar is tans nie balkies vir hiervoor nie en BJV sal besin oor die balkies en dit deurgee aan die takke wanneer daaroor besluit is.